אולגה מילמן עדת תביעה מס' 45 | 29/06/2008 - האמת היום
עדת תביעה מס' 45, אולגה מילמן מעידה לאחר שהוזהרה כדין ומשיבה לעו"ד שוחט – פינק:
העדה מעידה באמצעות המתורגמן מר אלכסנדר איזימאילוב ולאחר שהוזהרה כדין:
הודעות העדה מוגשות בהסכמה ומסומנות ת/546 מיום 8/12/06, ת/547 מיום 3/1/07 ו – ת/548 מיום 10/1/07.
העדה משיבה:
ש.למקלטים של בית הספר היה לך מפתח ביום הרצח
ת.לא, אין לי מפתחות
לשאלת בית המשפט.למחסן של הכלים היה לך מפתח
ת.אצל כל עובדי הנקיון יש מפתחות למחסן הכלים, זה מפתח מאסטר שפותח את כל מחסני הכלים
ש.אני מבין שהאיזור שאת מנקה הוא אזור חדר המורים שבקומה ראשונה, זה נכון
ש.את מסרת במשטרה שהגעת לעבודה בשעה 15:10, אני מפנה לעמ' 1 שורה 4 ב – ת/546
ת.זה נכון, 15:10 – 15:20
ש.אם האזור של העבודה שלך הוא בחדר מורים, המסדרון, חדר מורים גדול, אז המחסן הכי קרוב שאת שמה את כלי הנקיון זה במחסן של מקלט מס' 2, המקלט שיורד מהמסדרון הזה ליד חדר השירותים של הבנים, שם את שמה את כלי הניקיון
ת.זה לא המחסן הזה, המחסן שאני שמה בו את כלי הנקיון הוא על יד כניסה אחרת, לא כניסה ראשית, כניסה אחרת, אין שם שירותים אבל יש שם מקלט
ש.זאת הכניסה שיוצאים לחצר לפרגולה לכיוון החצר
ת.איפה שיש מגרשי כדורסל
ש.זה לא המסדרון איפה שהתוכים
ש.בצד השני
ת.כן, בצד השני איפה שמגרשי הכדורסל
ש.בהודעה שלך מיום 8/12/06, ת/546, אני מפנה לעמ' 2 שורה 38, נשאלת האם את יודעת באיזה שירותים מצאו את המנוחה, ואת אמרת כן
ת.בערך ידעתי, ידעתי שזה בקומה שניה כי כולם דיברו על זה
ש.קומה שניה איפה, על המדרגות, איפה
ת.אם חדר המורים שאני מנקה זה קומה ראשונה, ממנו יש גרם מדרגות שמוביל לקומה שניה, אני יודעת על זה ממה ששמעתי
ש.את יודעת איפה זה בקומה השניה
ת.ידעתי
ש.כלומר ידעת שזה בקומה שניה, בשירותים של קומה שניה
ת.כן, ידעתי
ש.ידעת גם באיזה תא
ת.בדיוק לא
ש.ממה ששמעת אבל
ת.לפי מה ששמעתי אמרו לי או אחרונה או לפני אחרונה
ש.את עבדת ביום הזה עד השעה 18:15 בערב, אני מפנה להודעה ת/547, עמ' 1 שורה 3
ש.כשהלכת הביתה, האם ראית בזמן הזה אנשים שמחפשים וגם את השרת קובי
ת.כן, ראיתי
ש.האם זה נכון שבשעה 17:00 בערך, ראית את רומן בחדר המורים שבקומה הראשונה מביא כוסות קפה לשטיפה
ת.כן, זה נכון
ש.זה נכון שדיברת איתו
ש.את זוכרת אולי על מה דיברתם
ת.לא דיברנו הרבה זמן, שאלתי למה הוא לא היה הרבה זמן בעבודה, הוא אמר לי שלא היה לו חומר להמשך שיפוץ והיום הוא משתדל לסיים את העבודה גם נכח בשיחה שלנו מישהו ארגנטינאי, אצלנו היה אחד שחולה והארגנטינאי החליף אותו בנקיון
ש.האם הארגנטינאי הזה הוא בחור כבן 40 עם שיער שחור
ת.לא הסתכלתי עליו במדויק, גיל ביניים, יום לפני כן שאל אותי הארגנטינאי כמה כסף הוא יקבל עבור העבודה, זה הבחור שהחליף את לב שחלה, וכשראיתי את רומן שדיברתי איתו והיה גם ארגנטינאי אמרתי לרומן שיסביר לו שאנחנו לא מקבלים לפי שעות אלא לפי שכר גלובלי עבור יום עבודה
לשאלת בית המשפט.רומן הסביר לו בעברית
ת.אני לא מבינה עברית, הוא התחיל להסביר לו, הוא הסביר לו בעברית
ש.כשאת פגשת את רומן בשעה 17:00 ודיברת איתו על כל מה שסיפרת עכשיו, רומן היה עם בגדי עבודה
ת.כן, אני חושבת שכן, עכשיו אני לא יכולה להגיד בדיוק אבל אני חושבת שכן
ש.אני הבנתי שאת מכירה את רומן די זמן ממהלך העבודה שלו זמן, דיברת איתו למה הוא לא בא הרבה זמן לעבודה
ת.כן, ראיתי אותו כמה פעמים, אמרנו אחד לשני שלום, דיברנו פה ושם
ש.ביום הזה, בשעה 17:00 כשדיברת איתו עם הכוסות, עם הארגנטינאי, עם הכל, ראית משהו חריג, משהו שהיה לא בסדר, הוא נראה לך עצבני
ת.הכל היה כרגיל, הכל היה רגוע
ש.כשאת הלכת הביתה ב – 18:15, כבר לא ראית את רומן
עו"ד ענבר: אני רוצה להבהיר כי מאחר והעד הבא, אבי אלוש הוא איש מעבדה טכנית נעזרנו בו גם לעזרים וגם לביקור במקום.
עו"ד שפיגל: אין לי כל השגות לענין זה.